ફલીપકાર્ટના સ્થાપક સીઈઓ બીન્ની બંસલનું નાટયાત્મક અને અણધાર્યુ રાજીનામુ કોર્પોરેટ જગતમાં ચર્ચા સર્જી ગયુ છે. 2016માં કંપનીના એક મહિલા કર્મચારીએ બીન્ની પર આરોપ મુકયા હતા અને તે સમયે બીન્નીએ ગ્રુપ સીઈઓ તરીકેનો હોદો સંભાળ્યો હતો. પરંતુ ચાલુ વર્ષે વોલમાર્ટે ફલીપકાર્ટ પર અંકુશ મેળવતા જ આ મહિલા કર્મચારીએ વોલમાર્ટનો સંપર્ક કર્યો અને પોતાની ફરિયાદ કરી આ માટે તેણે વોલમાર્ટના અમેરિકા સ્થિત સીઈઓને ઈમેઈલ મોકલ્યો અને વોલમાર્ટે આ સ્થિતિનો ઉપયોગ કરી લીધો હોવાનું મનાય છે તેવુ ચચાર્ય છે. આ ઘટના 2006માં બની હતી. વાસ્તવમાં આ મહિલા કર્મચારીએ 2012માં કંપની છોડી દીધી હતી અને હવે છેક તે પણ વોલમાર્ટે ફલીપકાર્ટ પર અંકુશ જમાવ્યા બાદ જે ફરિયાદ કરી તેનાથી અનેક પ્રશ્ર્નો સર્જાયા છે. બીન્નીએ ખુદે પોતે આક્ષેપો નકાર્યા છતાં રાજીનામુ આપ્યુ તે પણ ચર્ચાસ્પદ છે. વાસ્તવમાં 2016માં આ મહિલા ફરી એક વખત ઈવેન્ટ મેનેજમેન્ટ કંપની મારફત બંસલના સંપર્કમાં આવી અને વોલમાર્ટે જયારે ફલીપકાર્ટને સંભાળી ત્યારે આ ઘટના રેકોર્ડ પર હતી. તેમ છતાં તેણે તે જાહેરમાં ન લાવી અને કંપની ખરીદવા પર કોઈ નકારાત્મક અસર ન પડે તે જોયું.